|  |
| --- |
| **TESTNEVELŐTANÁR** |

# Képzési forma, munkarend: mesterképzés, nappali és levelező munkarend

# Képzési idő: 2-5 félév

**Felvételi követelmény:** motivációs beszélgetés

# Az oklevélben szereplő szakképzettség megnevezése: okleveles testnevelő tanár

# A képzés célja: a képzés célja az alapfokozaton, vagy más felsőfokú végzettség keretében szerzett szakképzettségre, illetőleg ismeretekre alapozva a közoktatásban, az iskolai testnevelés és sport oktatási-nevelési feladatainak ellátására, a szakképzésben, a felsőoktatásban és a felnőttképzésben, emellett a sportszakmai tárgyak oktatási, valamint minden szinten a sportpedagógiai kutatási, tervezési és fejlesztési feladatokra, továbbá a tanulmányok doktori (PhD) képzésben történő folytatására való felkészítés.

# Az ideális jelentkező: jellemzi az érdeklődés a testkultúra, azon belül a sport és a testnevelés iránt. Érdekli az emberi szervezet felépítése és működése általában és sportolás közben, ha meg akarja ismerni a testnevelés órákon és edzéseken alkalmazott eszközrendszert és módszereket. Magas szintre akarja fejleszteni képességeit és készségeit egy általa választott sportágban. Aki lélekben közel áll az iskola világához és kedveli a fiatalokat, fontosnak tartja, hogy egy jó testkulturális szakember – túl a testnevelő tanári szakma szakismeretein – sportrekreációs, sportmenedzseri és gyógytestnevelési alapismeretekkel is rendelkezzen.

# Nyelvi követelmények: a mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: a testnevelő tanári szakképzettség megszerzése után pedagógiai, vagy sporttudományi doktori iskolában folytathatja tanulmányait az okleveles testnevelő tanár, ahol leghamarabb három év alatt doktori (PhD) fokozatot szerezhet, és a felsőoktatásban, vagy kutatóintézetben helyezkedhet el.

# A szakma szépségei: a testnevelő tanári és az edzői munka olyan pedagógiai tevékenység, amely más hatásrendszerekhez hasonlóan fejleszti a gyerekek személyiségjegyeit, teljes személyiségét, speciális (sport specifikus) ismeretek és készségek átadásával.

Sokat tehet egy testnevelő tanár a magyar lakosság siralmas egészségi állapotának javításáért is, mivel az iskolában és az iskolán kívül – túl a testnevelő tanári munkán - sportrekreációs, sportmenedzseri, edzői tevékenységet is folytathat.

Az iskolai sport versenyrendszerben elindítva tanítványait, a testnevelő tanár szakmai sikereket, hírnevet szerezhet nemcsak magának, hanem tágabb és szűkebb környezetének, pl. iskolájának is.

# Elhelyezkedési esélyek és lehetőségek: a testnevelő tanár oklevéllel rendelkezők több területen is elhelyezkedhetnek (iskolában testnevelő tanárként, szabadidő szervezőként; fitneszcentrumokban vezetőként, sportrekreátorként, animátorként vagy életmód szaktanácsadóként; sportegyesületekben edzőként, sportszervezőként vagy sportvezetőként; önkormányzatoknál sportreferensként stb.).